**Проекто – договор**

**Д О Г О В О Р**

**№...........**

Днес на ..................201..г., в гр. Плевен, между:

**МЕДИЦИНСКИ УНИВЕРСИТЕТ – ПЛЕВЕН**, ул. “Климент Охридски” № 1, ЕИК по БУЛСТАТ 000405689, ДДС №BG 000405689, представляван от **Ректора – Проф. д-р Славчо Томов, д.м.н.,** с Финансов директор Ибрахим Потурлиев от една страна, наречен **ВЪЗЛОЖИТЕЛ**

и

със седалище и адрес на управление:................................................................. ......................................................................................, ЕИК/БУЛСТАТ, ...............................представляван от ........................................................, определен за изпълнител след проведено публично състезание за възлагане на обществена поръчка № ..............................................., от друга страна, наречен **ИЗПЪЛНИТЕЛ**,

на основание чл. 112 и сл. от ЗОП, в вр. с чл. 68 и сл. от ППЗОП се сключи настоящият договор за следното:

**ПРЕДМЕТ, СРОК И МЯСТО НА ИЗПЪЛНЕНИЕ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши на свой риск, със свои ресурси, срещу възнаграждение строително-монтажни и ремонтни работи: **преустройство и ремонт на помещение, находящо се на бул. „Христо Ботев” №74**“ - (наричани по-долу за краткост СМРР или строителството), като вида, количествата и единични цени на строителните работи са съгласно приетата количествено-стойностна сметка на Изпълнителя – неразделна част от договора.

**Чл. 2.** Мястото на изпълнение на договора е: помещение на бул. „Хр. Ботев“74 при МУ-Плевен.

**Чл. 3.** (1) Срокът за изпълнение предмета на поръчката описана в чл. 1 от настоящия договор е .................................. календарни дни, съгласно офертата на ИЗПЪЛНИТЕЛЯ и започва да тече отдатата на подписването на Протокол за откриване на строителна площадка и определяне на строителна линия и ниво за строежи на техническата инфраструктура и е до датата на подписване на Акт обр. 15.

**(2)** Времетраенето на строително-ремонтните работи се удължава при следните случаи:

2.1. В случай, че атмосферните условия не позволяват извършването на строително-ремонтните работи (съгласно указаното в нормативните актове, уреждащи тази материя);

2.2. Срокът за изпълнение на строително-ремонтните работи се спира, като се изготвя акт за установяване състоянието на строежа при спиране на строителството (Образец 10) от Наредба № 3/2003 год. за съставяне на актове и протоколи по време на строителството.

2.3. При възможност за възстановяване на строително-ремонтните работи се съставя акт образец 11.

2.4. При спирането на строително-ремонтните работи, в случаите предвидени в този член, срокът за изпълнение се удължава със срока на спирането.

**ЦЕНА И НАЧИН НА ПЛАЩАНЕ**

**Чл. 4.** За изпълнение на СМРР по чл.1 ВЪЗЛОЖИТЕЛЯ се задължавада заплати на ИЗПЪЛНИТЕЛЯ общо сумата в размер на ....................... лв./................./ без ДДС, ................................. лева/ с ДДС, съгласно предложената от ИЗПЪЛНИТЕЛЯ ценова оферта и количествено–стойностна сметка към нея за изпълнение предмета на договора, съгласно протоколи за приемане на извършени СМРР.

**Чл. 5.** Стойността на договора по чл. 4 е за цялостното изпълнение на предмета на договора от ИЗПЪЛНИТЕЛЯ, и включва всички разходи на изпълнителя по извършването на СМРР, включително цената на вложените материали, извършените работи и разходите за труд, механизация, енергия, складиране и други подобни, печалбата му.

**Чл. 6.** ИЗПЪЛНИТЕЛЯТ се задължава да извърши всички непредвидени работи, ако това се наложи от техническа необходимост и е заявено писмено от ВЪЗЛОЖИТЕЛЯ, като за тях се заплаща допълнително по анализи, формирани на база следните показатели за ценообразуване:

- средна часова ставка ............................................................

- допълнителни разходи върху труд.....................................

- допълнителни разходи върху механизации..........................

- доставно-складови разходи..................................................

- печалба...................................................................................

-материали с цени на производител, избрани с мостри от ВЪЗЛОЖИТЕЛЯ, придружени със сертификат за качество.

**6.1.** Анализните цени се изготвят според нормативите на УСН, ТНС, /СЕК или фирмени цени при липса на такива в предходните/.

**6.2.** Стойността на вложените материали се доказва с фактури. Всички цени на вложените материали се съгласуват предварително с представител на ВЪЗЛОЖИТЕЛЯ.

**Чл. 7.** (1)Дължимата от ВЪЗЛОЖИТЕЛЯ сума по чл. 4 ще се изплаща по банков път на ИЗПЪЛНИТЕЛЯ, както следва:

- авансово плащане - 30% от общата стойност за изпълнението предмета на договора, платимо в срок до 30 (тридесет) календарни дни след датата на подписването на Протокол за откриване на строителна площадка и определяне на строителна линия и ниво за строежи на техническата инфраструктура.

- междинно плащане - 60% от общата стойност на изпълнението предмета на договора, платимо в срок до 15 (петнадесет) работни дни след съставяне и подписване на акт. обр. 15.

- окончателно плащане - 10% от общата стойност на изпълнението предмета на договора, платимо в срок до 30 (тридесет) работни дни след издаване на удостоверение за въвеждане в експлоатация.

За всяко едно от плащанията, Изпълнителят следва да издаде първичен счетоводен документ /фактура/ за извършваните от него стопански операции във връзка с изпълнението на предмета на поръчката. Получател на посочения първичен счетоводен документ /фактура/ е Медицински университе гр. Плевен. Първичният счетоводен документ следва да бъде изготвен съгласно изискванията и да притежава задължителните минимални реквизити, посочени в чл. 7, ал. 1 от Закона за счетоводството. В случай, че изпълнителя е регистриран по Закона за данък върху добавената стойност, издаденият от него първичен счетоводен документ следва да е изготвен при спазване на разпоредбите на ЗДДС.

Стойността на изпълнените строително-монтажни и ремонтни работи ще се заплаща след представяне на документите, съгласно Правилника за изпълнение и предаване на строително монтажни работи, в съответствие с Наредба 2/2003г. и Наредба № 3/2003г. протокол/и за обема извършена работа, съответстваща на разходите, подписан от инвеститорски контрол, авторски и строителен надзор.

(2)Плащането на дължимите от ВЪЗЛОЖИТЕЛЯ суми се извършва по банков път, по следната банкова сметка на ИЗПЪЛНИТЕЛЯ:

Банка: ............................................, клон ......................;

IBAN: ..........................................; BIC .........................

Плащането по договора се осъществява съобразно система за разплащане СЕБРА.

(3)ВЪЗЛОЖИТЕЛЯТ не дължи заплащане за вложени материали и/или извършени работи, ако е налице:

1. Отстраняване на допуснати от ИЗПЪЛНИТЕЛЯ недостатъци;

2. Влагане на неподходящи и/или некачествени материали;

(4) Ако при приемане на отделни работи, представител на ВЪЗЛОЖИТЕЛЯ или лицето осъществяващо инвеститорския контрол и строителния надзор, констатират недостатъци, до отстраняването им ВЪЗЛОЖИТЕЛЯТ може да задържи дължимата сума за тях. Задържането на сумата не е забава за ВЪЗЛОЖИТЕЛЯ и не влече последици поради просрочване на плащането.

(5) ВЪЗЛОЖИТЕЛЯТ не дължи заплащане за работи, неприети с подписване на протокол за тяхното извършване, поради това, че същите не отговарят на необходимото качество и/или материалите не са съгласувани с осъществяващият инвеститорски контрол и строителния надзор или са констатирани други несъответствия.

(6) ВЪЗЛОЖИТЕЛЯТ заплаща по-малко от уговореното възнаграждение, ако по предвидения в настоящият договор ред с протокол по реда на чл. 5 се констатира, че действително извършените работи са на по-малка стойност или са налице други обстоятелства, поради които се дължи по-малко заплащане на ИЗПЪЛНИТЕЛЯ, в това число несъответствие на дължимото възнаграждение с количеството или качеството и вида на вложените материали.

**ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 8.** ВЪЗЛОЖИТЕЛЯТ се задължава:

8.1. да осигури периодичен инвеститорски контрол при извършване на предвидените в договора дейности;

8.2. да осигури авторски и строителен надзор при извършване на предвидените в договора дейности;

8.3. да предоставя на ИЗПЪЛНИТЕЛЯ допълнителни изходни данни, необходимостта, от които е възникнала в процеса на изпълнение на предмета на договора;

8.4. да участва със свои представители при приемане на извършената работа, както и при окончателното приемане на обекта;

8.5. при констатиране на недостатъци на обекта от негови представители да уведомява ИЗПЪЛНИТЕЛЯ за появили се в гаранционния срок дефекти.

**Чл. 9.** (1) ВЪЗЛОЖИТЕЛЯТ има право във всеки момент от изпълнението на настоящия договор да извършва проверка относно качеството на изпълнението, без с това да пречи на оперативната самостоятелност на ИЗПЪЛНИТЕЛЯ.

(2) При неизпълнение, респективно некачествено или несвоевременно изпълнение на възложеното с този договор, пълна липса на изпълнение, или при каквото и да било друго неизпълнение на задължения по този договор, ВЪЗЛОЖИТЕЛЯТ има право да изисква съставянето на констативен протокол, подписан от представител на ВЪЗЛОЖИТЕЛЯ и ИЗПЪЛНИТЕЛЯ или негов служител. Същият е годно доказателство за упражняване на правата на ВЪЗЛОЖИТЕЛЯ срещу ИЗПЪЛНИТЕЛЯ, като неизправна страна, в това число и да прихваща неустойки от дължими към ИЗПЪЛНИТЕЛЯ суми.

(3) При отказ на ИЗПЪЛНИТЕЛЯ или на негов служител за подписване на констативен протокол за неизпълнение, същият се подписва от ВЪЗЛОЖИТЕЛЯ или негов служител и двама свидетели и е годно доказателство за упражняване на правата на ВЪЗЛОЖИТЕЛЯ срещу ИЗПЪЛНИТЕЛЯ, като неизправна страна, в това число и да прихваща неустойки от дължими към ИЗПЪЛНИТЕЛЯ суми.

(4) При констатиране с протокола на недостатъци на свършената работа или друго неизпълнение, в същият се отбелязва естеството на недостатъците/ неизпълнението и степента, в която те засягат работата на изпълнителя, като се посочва стойността на дължимото възнаграждение след приспадане на неизпълнението и/или обременената с недостатъци работа. При забава или друго неизпълнение, се посочва периода на просрочването и/или естеството на неизпълнението.

(5) При каквото и да било неизпълнение от страна на ИЗПЪЛНИТЕЛЯ, ВЪЗЛОЖИТЕЛЯТ може да търси или удържа дължимите по договора неустойки при условие на констатирането му по реда по-горе.

**Чл. 10.** (1) ВЪЗЛОЖИТЕЛЯТ има право по всяко време да иска, в определен от него срок, отчетна информация за реализация на работите от ИЗПЪЛНИТЕЛЯ

(2) ВЪЗЛОЖИТЕЛЯТ има право по всяко време да следи за спазването на нормативните и техническите изисквания от страна на ИЗПЪЛНИТЕЛЯ.

(3) ВЪЗЛОЖИТЕЛЯТ или негов представител има право да дава задължителни писмени указания на ИЗПЪЛНИТЕЛЯ относно справките/протоколите за отчитане на дейността, тяхната форма, съдържание и т.н. Задължителни за ИЗПЪЛНИТЕЛЯ са всички указания на ВЪЗЛОЖИТЕЛЯ или на негов представител относно формата и начина за водене на отчетност на изпълнението и начина на оформяне на документите във връзка с този договор.

**Чл. 11. (1)** Преди започването на дейностите по строителството, ВЪЗЛОЖИТЕЛЯТ едлъжен да осигури строителен надзор на обекта,като сключи договор с лицензирано (съответно регистрирано) за това лице.

**(2)** Предписанията на проектанта и лицето, упражняващо строителен надзор, вписани в заповедната книга на обекта, са задължителни за ИЗПЪЛНИТЕЛЯ.

**ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 12.** (1) ИЗПЪЛНИТЕЛЯТ е длъжен да уведоми осъществяващия инвеститорския контрол, авторски и строителен надзор за началото на изпълнение на възложената работа.

(2) Разпорежданията на осъществяващия авторски и строителен надзор са задължителни за ИЗПЪЛНИТЕЛЯ.

(3) ИЗПЪЛНИТЕЛЯТ се задължава да извършва видовете работи качествено и в технологичните срокове за съответните видове работи и по указания на ВЪЗЛОЖИТЕЛЯ или определени от него лица.

(4) ИЗПЪЛНИТЕЛЯТ е длъжен да влага качествени и подходящи материали при извършване на възложената работа.

(5) При неспазване на изискването по предходната точка ИЗПЪЛНИТЕЛЯТ е длъжен сам и за своя сметка да подмени вложените некачествени материали в сроковете, определени от Възложителя.

(6) ИЗПЪЛНИТЕЛЯТ е длъжен да отчете извършените СМР с протоколи за приемане на извършените СМР, окомплектован с необходимите документи и заверени от представителя на Възложителя, който осъществява инвеститорския контрол, авторски и строителен надзор, фактури за закупени материали; анализи на актуваните видове работи, подробна ведомост, сертификати на вложените материали.

(7) ИЗПЪЛНИТЕЛЯТ доказва цените на материалите с фактура, като доставката и закупуването им се съгласува предварително с представител на Възложителя.

**Чл. 13.** (1) ИЗПЪЛНИТЕЛЯТ е длъжен да участва и съдейства за своевременното съставяне на всички актове и протоколи по време на СМРР.

(2) ИЗПЪЛНИТЕЛЯТ се задължава да оказва съдействие при извършване на проверки от страна на ВЪЗЛОЖИТЕЛЯ.

(3) При приемане на изработеното, преди подписването на приемо-предавателния протокол, ИЗПЪЛНИТЕЛЯТ е длъжен да представи изискуемите документи.

**Чл. 14**. Невъзложени от ВЪЗЛОЖИТЕЛЯ строително – монтажни и ремонтни работи не подлежат на заплащане.

**Чл. 15.** (1) ИЗПЪЛНИТЕЛЯТ е длъжен да изпълни поръчката с грижата на добър търговец и в защита интересите на ВЪЗЛОЖИТЕЛЯ. По време на СМРР ИЗПЪЛНИТЕЛЯТ е длъжен да спазва: действащото в страната законодателство, всички закони, правилници, наредби постановления и др. касаещи строителните работи; техниката на безопасността на труда; противопожарни и строително-технически норми.

(2) ИЗПЪЛНИТЕЛЯТ е длъжен да съблюдава сам и за своя сметка да осигурява по времетраене на договора изискванията на Закон за здравословни и безопасни условия на труда (ЗББУТ) и при спазване условията на Наредба № 2/2004 г. за минимални изисквания за здравословни и безопасни условия на труд при извършване на СРР и опазване на околната среда както и изискванията на Наредба № Iз-1971/29.10.2009 г. за строително-технически правила и норми за осигуряване на безопасност при пожар.

(3) ИЗПЪЛНИТЕЛЯТ е длъжен да уведоми своевременно ВЪЗЛОЖИТЕЛЯ за обстоятелства, възпрепятстващи изпълнението на този договор и за предприетите мерки за тяхното преодоляване.

(4) ИЗПЪЛНИТЕЛЯТ е длъжен незабавно да информира ВЪЗЛОЖИТЕЛЯ или негов представител, както и осъществяващия инвеститорски контрол за всякакви обстоятелства, които биха могли да попречат или да забавят изпълнението на дейностите.

(5) ИЗПЪЛНИТЕЛЯТ се задължава, ако настъпят обстоятелства, които го поставят в невъзможност да изпълнява задълженията си, в това число и ако не може или престане да отговаря на специфични изисквания за изпълнение на възложеното, да информира ВЪЗЛОЖИТЕЛЯ в срок от три работни дни от узнаването с цел прекратяване на договора.

(6) ИЗПЪЛНИТЕЛЯТ е длъжен да спазва предложената с офертата методология на работа за изпълнение на обществената поръчка.

(7) ИЗПЪЛНИТЕЛЯТ е длъжен да заплати отделно консумираната ел. енергия и вода по време на изпълнение предмета на договора.

**Чл. 16.** (1) ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти в гаранционните срокове съгл. разпоредбите на Наредба № 2 / 31.07.2003 г. за въвеждане в експлоатация на строежите в РБ и минимални гаранционни срокове за изпълнени строителни и монтажни работи, съоръжения и строителни обекти, като съгласно офертата на ИЗПЪЛНИТЕЛЯ за обектите премет на договора важат и предложените от него допълнителни гаранционни срокове, както следва: по чл. 20, ал. 4 от Наредба 2/31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обект, съответно за т. 3: ………../ и т. 4: ………../ в години.

(2) Гаранционните срокове текат от деня на въвеждане на строителния обект в експлоатация(издаване на удостоверение за въвеждане в експлоатация).

(3) За появилите се в гаранционните срокове дефекти ВЪЗЛОЖИТЕЛЯТ уведомява писмено ИЗПЪЛНИТЕЛЯ. В срок до 10 (десет) работни дни след уведомяването ИЗПЪЛНИТЕЛЯТ е длъжен да започне работата за отстраняване на дефектите в минималния технологично необходим срок.

(4) При неотстраняване на появилите се дефекти в гаранционния срок, ИЗПЪЛНИТЕЛЯТ дължи на ВЪЗЛОЖИТЕЛЯ направените разходи за отстраняването им, както и претърпените щети и пропуснатите ползи от забавеното отстраняване.

**Чл. 17.** (1) ИЗПЪЛНИТЕЛЯТ е длъжен при поискване от страна на ВЪЗЛОЖИТЕЛЯ да представи съответните удостоверяващи документи за качеството и произхода на материалите, използвани при изпълнение на работата, сертификати, удостоверяващи съответствие със стандарти за системи за управление на качеството.

(2) ИЗПЪЛНИТЕЛЯТ е длъжен да не предоставя на други лица и организации информация, която е получил или му е станала известна при и по повод изпълнението на обществената поръчка. Изключения от това правило са допустими само при условията на настоящия договор.

**Чл. 18.** При точно и пълно изпълнение на договорените дейности ИЗПЪЛНИТЕЛЯТ има право да получи уговорената за строително- монтажни и ремонтни работи сума.

**Чл. 19.** Осигуряването на материали, детайли, конструкции, както и всичко друго необходимо за извършване на работите е задължение за ИЗПЪЛНИТЕЛЯ.

**Чл. 20.** ИЗПЪЛНИТЕЛЯТ носи отговорност за качеството на използваните от него материали. Когато използваните за изпълнение на обществената поръчка материали са некачествени или неподходящи за качествено изпълнение на работите, в този случай ИЗПЪЛНИТЕЛЯ е длъжен да подмени материалите с качествени. Ако ИЗПЪЛНИТЕЛЯ не изпълни това задължение, ВЪЗЛОЖИТЕЛЯТ има право да прекрати договора с последиците предвидени в него.

**Чл. 21.** (1) ИЗПЪЛНИТЕЛЯТ е длъжен да осигури необходимата за извършване на различните видове работи механизация.

(2) ИЗПЪЛНИТЕЛЯТ носи отговорност пред ВЪЗЛОЖИТЕЛЯ, ако при извършване на работата е допуснал отклонения от изискванията на ВЪЗЛОЖИТЕЛЯ, или от изисквания, задължителни съгласно нормативни актове.

(3) ИЗПЪЛНИТЕЛЯТ е длъжен при изпълнение на обществената поръчка да спазва правилата за безопасност на уреждащата ги нормативна уредба.

(4) За вреди, причинени на лица, публично или частно имущество, при или по повод изпълнението на поръчката, отговорност носи изцяло ИЗПЪЛНИТЕЛЯ.

(5) Всички санкции, наложени от общински и държавни органи във връзка с изпълнението на работите са за сметка на ИЗПЪЛНИТЕЛЯ.

(6) ВЪЗЛОЖИТЕЛЯТ не отговаря при никакви обстоятелства и по каквато и да била причина за щети или вреди причинени на персонала или имуществото на ИЗПЪЛНИТЕЛЯ през време и поради изпълнение на дейностите. ВЪЗЛОЖИТЕЛЯТ не приема искания за компенсиране или за увеличение на плащането във връзка с такива щети или вреди. Единствено ИЗПЪЛНИТЕЛЯТ носи отговорност спрямо трети лица, включително отговорност за вреди или щети от какъвто и да било вид, понесени от тях през време и поради изпълнението на дейностите.

(7)За вреди, причинени на физически лица, на общинско, държавно или частно имущество, при или по поводизпълнение на СМРР, ИЗПЪЛНИТЕЛЯТ носи отговорност. В случай, че ВЪЗЛОЖИТЕЛЯТ заплати обезщетение за такива вреди, то той има право на регресен иск срещуИЗПЪЛНИТЕЛЯ.

(8) ИЗПЪЛНИТЕЛЯТ се задължава при извършване на строително-монтажните и ремонтни работи да опазва подземната и надземната техническа инфраструктура и съоръжения, като при нанасяне на щети да ги отстранява за своя сметка в рамките на изпълнението на възложената дейност.

**Чл. 22.** (1) ИЗПЪЛНИТЕЛЯТ се задължава да предоставя информация за хода на работата и стадия на изпълнението при поискване от ВЪЗЛОЖИТЕЛЯ, както и да оказва нужното съдействие на представители на ВЪЗЛОЖИТЕЛЯ и/или на други органи при извършване на контрол по изпълнението на обществената поръчка. ИЗПЪЛНИТЕЛЯТ се задължава да оказва пълно съдействие на лицата, които извършват проверките на място.

(2) По време на проверките ИЗПЪЛНИТЕЛЯТ е длъжен:

1. да осигури достъп за извършване на проверки на място;

2. да определи един или няколко служители с подходяща квалификация и опит, в зависимост от естеството на възложеното с договора, пряко ангажирани с неговото изпълнение, които да присъстват при извършването на проверките и да оказват съдействие на проверяващите лица;

3. да осигури достъп до финансовата, техническа, счетоводна и всякаква друга документация, бази данни и/или системи, отнасящи се до дейността, в това число документация, свързана с капацитета на ИЗПЪЛНИТЕЛЯ да управлява и изпълнява дейността; документи, свързани с процедурите за възлагане на обществени поръчки и с изпълнението на договорите за обществени поръчки, документи относно извършени разходи, вътрешни правила и процедури, инструкции, указания, длъжностни характеристики и др.;

(3) ИЗПЪЛНИТЕЛЯТ е длъжен да изпълни препоръките, дадени в резултат на проверките, в определения за това срок.

(4) ИЗПЪЛНИТЕЛЯТ е длъжен да предоставя периодично, чрез доклади за напредък, информация за изпълнението на препоръките, в резултат от проверки на място.

**Чл. 23.** (1) Ако отчетността за дължимите от ВЪЗЛОЖИТЕЛЯ плащания не е съгласно изискванията и задължителните указания на ВЪЗЛОЖИТЕЛЯ или на негов представител, ВЪЗЛОЖИТИЕЛЯТ може да откаже заплащането им или да заплати по-малко.

(2) Ако ИЗПЪЛНИТЕЛЯТ не изпълнява задълженията си за отчитане на изпълнението или отчитането на изпълнението не е съгласно указанията на ВЪЗЛОЖИТЕЛЯ или негов представител, ВЪЗЛОЖИТЕЛЯТ може да прекрати договора.

(3) В случая по предходната алинея ИЗПЪЛНИТЕЛЯТ няма право на заплащане по изпълнението на работите, които съгласно справките не са приети от представителите на ВЪЗЛОЖИТЕЛЯ.

(4) ИЗПЪЛНИТЕЛЯТ предприема всички необходими мерки ако разходите за изпълнение на възложеното не бъдат възстановени или за възстановяването им се налага повторно извършване на действия, мерки или оформяне на документи, съгласно дадени от компетентен орган указания или се налага извършване на действия, които не са били извършени.

**Чл. 24.** Разпорежданията на представителите на ВЪЗЛОЖИТЕЛЯ са задължителни за ИЗПЪЛНИТЕЛЯ.

**Чл. 25.** ИЗПЪЛНИТЕЛЯТ се задължава всички демонтирани/при наличие на такива/ радиатори, тръби, метални изделия, вентилационни и ВиК елементи, които са собственост на ВЪЗЛОЖИТЕЛЯ, да се предадат след демонтаж на ВЪЗЛОЖИТЕЛЯ.

**ПРИЕМАНЕ НА РАБОТАТА**

**Чл. 26. (1)** При завършване на обекта, съгласно приложената техническа документация, ИЗПЪЛНИТЕЛЯТ отправя до ВЪЗЛОЖИТЕЛЯ и до лицето, упражняващо строителен надзор на обектаписмена покана да направят оглед и да приемат извършената работа.

**(2)** При огледа се подписва Акт за установяване годността за приемане на строежа (акт обр.15), в който се описва извършената работа: количество на строителството,качество на извършената работа и вложените материали, наличие на недостатъци, както и дали е спазен срока за изпълнение на обекта.

**(3)** В протокола при неподписан акт 15 се посочат срокове за отстраняване на констатираните недостатъци.

**Чл. 27. (1)** ВЪЗЛОЖИТЕЛЯТ има право да откаже да приеме обекта или отделни работи по него ако открие съществени недостатъци.

**ДОГОВОР ЗА ПОДИЗПЪЛНИНЕНИЕ (когато е приложимо)**

**Чл. 27а. (1) ИЗПЪЛНИТЕЛЯТ** се задължава да сключи договор за подизпълнение с ПОДИЗПЪЛНИТЕЛЯ/ИТЕ, посочен/и в представената от него оферта. **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** копие на договора за подизпълнение в срок до 3 (три) дни от сключването му, но най-късно преди започване на неговото изпълнение, заедно с доказателства, че са изпълнени условията на чл. 66, ал. 2 от ЗОП. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на договора в срок до 3 (три) дни от настъпване на съответното обстоятелство.

**(2)** Процентното участие на подизпълнителите в цената за изпълнение на Договора не може да бъде различно от посоченото в офертата на **ИЗПЪЛНИТЕЛЯ**. В случай, че част от поръчката, която се изпълнява от ПОДИЗПЪЛНИТЕЛ, може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ**, **ВЪЗЛОЖИТЕЛЯТ** заплаща възнаграждение за тази част на ПОДИЗПЪЛНИТЕЛЯ (директно плащане).

**(3)** Директно плащане по ал. 2 се осъществява въз основа на искане, отправено от ПОДИЗПЪЛНИТЕЛЯ до **ВЪЗЛОЖИТЕЛЯ**, чрез **ИЗПЪЛНИТЕЛЯ**, който е длъжен да го предостави на **ВЪЗЛОЖИТЕЛЯ** в 15 (петнадесет) дневен срок от получаването му. Към искането, **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими. **ВЪЗЛОЖИТЕЛЯТ** има право да откаже директно плащане на ПОДИЗПЪЛНИТЕЛЯ, когато искането за плащане е оспорено, до момента на отстраняване на причината за отказа.

**(4)** Към момента на сключване на този договор или най-късно преди започване на неговото изпълнение, **ИЗПЪЛНИТЕЛЯТ** се задължава да уведоми **ВЪЗЛОЖИТЕЛЯ** за името, данните за контакт и представителите на ПОДИЗПЪЛНИТЕЛЯ/ИТЕ, посочени в офертата. **ИЗПЪЛНИТЕЛЯТ** се задължава да уведомява **ВЪЗЛОЖИТЕЛЯ** в хода на изпълнение на този договор за всякакви промени в предоставената информация.

**(5)** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**(6)** Замяна или включване на подизпълнител по време на изпълнение на този договор се допуска по изключение, когато възникне необходимост и ако са изпълнение едновременно всички условия, посочени в чл. 66, ал. 11 от ЗОП.

**(7)** В случаите по ал. 6, **ИЗПЪЛНИТЕЛЯТ** се задължава да представи на **ВЪЗЛОЖИТЕЛЯ** копие на допълнителното споразумение за замяна на посочен в офертата подизпълнител заедно с доказателства, че са изпълнени условията на чл. 66, ал. 11 от ЗОП.

**(8)** Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на Договора от страна на Възложителя и за усвояване на пълния размер на гаранцията за изпълнение.

**(9)** При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

-приложимите клаузи на Договора са задължителни за изпълнение от подизпълнителите;

-действията на Подизпълнителите няма да доведат пряко или косвено до неизпълнение на Договора;

-при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**(10)** Независимо от сключения договор за подизпълнение, отговорността за изпълнение на настоящия договор е на **ИЗПЪЛНИТЕЛЯ**.

**ГАРАНЦИЯ ЗА ИЗПЪЛНЕНИЕ**

**Чл. 28.** При подписването на този договор, **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция за изпълнение в размер на 2% (две на сто) от стойността на договора, а именно ……… лв., която служи за обезпечаване на изпълнението на задълженията на **ИЗПЪЛНИТЕЛЯ** по договора.

**Чл. 29. (1)** В случай на изменение на договора, извършено в съответствие с този договор и приложимото право, **ИЗПЪЛНИТЕЛЯТ** се задължава да предприеме необходимите действия за привеждане на гаранцията за изпълнение в съответствие с изменените условия на договора, в срок до 5 (пет) дни от подписването на допълнително споразумение за изменението.

**(2)** Действията за привеждане на гаранцията за изпълнение в съответствие с изменените условия на Договора могат да включват, по избор на **ИЗПЪЛНИТЕЛЯ**:

1. внасяне на допълнителна парична сума по банковата сметка на **ВЪЗЛОЖИТЕЛЯ**, при спазване на изискванията на чл. 30 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 31 от договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 32 от Договора.

**Чл. 30.** Когато като гаранция за изпълнение се представя парична сума, сумата се внася по следната банкова сметка на **ВЪЗЛОЖИТЕЛЯ**:

IBAN: BG96 BUIB 7889 3318 3072 03

BIC: BUIBBGSF

Банка: СИБанк - АД - клон Плевен.

**Чл. 31. (1)** Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1. да бъде безусловна и неотменяема банкова гаранция, която да съдържа задължение на банката - гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на гаранцията за изпълнение по този договор;

2. да бъде със срок на валидност за целия срок на действие на договора, плюс посоченото в чл. 33, ал. 1 от договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**Чл. 32. (1)** Когато като гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, издадена в полза на **ВЪЗЛОЖИТЕЛЯ**, в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този договор чрез покритие на отговорността на **ИЗПЪЛНИТЕЛЯ,** като застрахователната премия следва да е изплатена изцяло (не се допуска разсрочено плащане) и неможе да бъде използвана за обезпечение на отговорността на изпълнителя по друг договор.

2. да бъде със срок на валидност за целия срок на действие на Договора, плюс посоченото в чл. 33, ал. 1 от договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**Чл. 33. (1) ВЪЗЛОЖИТЕЛЯТ** се задължава да възстанови на **ИЗПЪЛНИТЕЛЯ** сумата за гаранцията, в срок до 5 (пет) месеца следиздаване на удостоверение за въвеждане в експлоатация и при условие, че за този срок не са се проявили скрити дефекти,свързани с качеството на извършваните работи или с качеството на вложените материали и ако липсват основания за задържането от страна на **ВЪЗЛОЖИТЕЛЯ** на каквато и да е сума по нея.

**(2)** Освобождаването на гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 7, ал. 2 от договора;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

**(3)** Гаранцията не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

**Чл. 34. (1) ВЪЗЛОЖИТЕЛЯТ** има право да задържи съответна част и да се удовлетвори от гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**(2)** При едностранно прекратяване на договора от **ВЪЗЛОЖИТЕЛЯ** поради виновно неизпълнение на задължения на **ИЗПЪЛНИТЕЛЯ** по договора сумата от гаранцията се усвоява изцяло като обезщетение за прекратяване на договора.

**(3)** **ВЪЗЛОЖИТЕЛЯТ** има право да усвоява дължимите суми за неустойки и обезщетения във връзка с неизпълнение на договора от гаранцията за изпълнение.

**(4)** В случай, че неизпълнението на задълженията по договора от страна на **ИЗПЪЛНИТЕЛЯ** по стойност превишава размера на гаранцията, **ВЪЗЛОЖИТЕЛЯТ** има право да търси обезщетение по общия ред.

**Чл. 35.** Когато **ВЪЗЛОЖИТЕЛЯТ** се е удовлетворил от гаранцията за изпълнение и договорът продължава да е в сила, **ИЗПЪЛНИТЕЛЯТ** се задължава в срок до 3 (три) дни да допълни гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с чл. 33, ал. 1 от договора.

**Чл. 36. ВЪЗЛОЖИТЕЛЯТ** не дължи лихва за времето, през което средствата по гаранцията за изпълнение са престояли при него законосъобразно.

**НЕИЗПЪЛНЕНИЕ И ОТГОВОРНОСТ**

**Чл. 37.** При неизпълнение на настоящия договор ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 25 % от общата стойност на договора.

**Чл. 38.** При забава за завършване и предаване на работата по този договор в срока по чл. 3, ал. 1 ИЗПЪЛНИТЕЛЯТ дължи неустойка в размерна 0.2% процента от общата стойност на договора завсеки просрочен ден закъснение, но не повече от 10% процента от общата стойност на договора.

**Чл. 39.** При некачествено извършване на СМРР ИЗПЪЛНИТЕЛЯ е длъжен да отстрани констатираните дефектите.

**Чл. 40.** (1) Ако ИЗПЪЛНИТЕЛЯТ се е отклонил от уговореното в този договор или ако извършени работи имат недостатъци, ВЪЗЛОЖИТЕЛЯТ може да иска поправяне на изработеното без заплащане, в даден от него подходящ срок.

(2) Ако отклонението или недостатъците са толкова съществени, че работата е негодна за уговореното или подразбиращото се предназначение, ВЪЗЛОЖИТЕЛЯТ може да развали договора с последиците предвидени в него.

(3) В случая по предходната алинея ИЗПЪЛНИТЕЛЯТ няма право на възнаграждение и на заплащане на цената на осигурените от него материали и дължи връщане на получените суми. Отделно от това ВЪЗЛОЖИТЕЛЯТ има всички права, съгласно договора и приложимото законодателство като изправна страна срещу неизправна страна.

**Чл. 41.** (1)Не сесчита за забава просрочено плащане от странана ВЪЗЛОЖИТЕЛЯ при обективналипса на средства за финансиране.

(2) Не сесчита за забава просрочено плащане от странана ВЪЗЛОЖИТЕЛЯ при прилагане системата за разплащане СЕБРА.

**НОСЕНЕ НА РИСКА**

**Чл. 42.** Рискът от случайно погиване или повреждане на извършеното в резултат на работите по изпълнението на поръчката, преди приемането им от ВЪЗЛОЖИТЕЛЯ, се носи от ИЗПЪЛНИТЕЛЯ. ВЪЗЛОЖИТЕЛЯТ не дължи тяхното заплащане.

**Чл. 43.** ВЪЗЛОЖИТЕЛЯТ носи риска от погиване или повреждане на вече приети резултати по работите, ако погиването или повреждането не е по вина на ИЗПЪЛНИТЕЛЯ или в резултат на недостатъци.

**Чл. 44**. ИЗПЪЛНИТЕЛЯТ се задължава да отстранява за своя сметка скритите недостатъци и появилите се в последствие дефекти в минималния технологично необходим срок.

**НЕПРЕДВИДЕНИ ОБСТОЯТЕЛСТВА**

**Чл. 45.** (1) ВЪЗЛОЖИТЕЛЯТ и ИЗПЪЛНИТЕЛЯТ не носят отговорност при настъпване на непредвидени обстоятелства, възпрепятстваща изпълнението на поетите задължения.

(2) Страната, изпълнението на чието задължение е възпрепятствано от непредвидени обстоятелства, е длъжна в седемдневен срок писмено да уведоми другата страна за настъпването, съответно за преустановяване на въздействието на непредвидените обстоятелства. Към уведомлението се прилагат всички релевантни и/ или нормативно установени доказателства за настъпването, естеството и размера на непредвидените обстоятелства.

(3) При позоваване на непредвидени обстоятелства страната, изпълнението на чието задължение е възпрепятствано от непредвидените обстоятелства е длъжна да предприеме всички мерки, за да ограничи последиците от настъпване на събитието.

(4) При спиране на работата по каквато и да било причина ИЗПЪЛНИТЕЛЯТ взема необходимите мерки за запазване качеството на вече извършени работи, обезопасяване на обекта/тите. ИЗПЪЛНИТЕЛЯТ се задължава да положи усилия да сведе до минимум периода, в който изпълнението е спряло и да поднови изпълнението веднага щом обстоятелствата позволяват това.

(5) ИЗПЪЛНИТЕЛЯТ е длъжен, след съгласуване с ВЪЗЛОЖИТЕЛЯ, да продължи да изпълнява тази част от задълженията си, които не са възпрепятствани от непредвидените обстоятелства.

(6) Страната, изпълнението на чието задължение е възпрепятствано от непредвидени обстоятелства, ведно с уведомлението изпраща до другата страна уведомление за спиране на изпълнението на договора.

(7) След отпадане на обстоятелства от извънреден характер, които са определени като непредвидени обстоятелства страната, изпълнението на чието задължение е възпрепятствано от непредвидените обстоятелства в седем дневен срок писмено уведомява другата страна за възобновяване на изпълнението на договора. При подновяване на изпълнението ИЗПЪЛНИТЕЛЯТ, уведомява осъществяващия инвеститорски контрол.

(8) Когато обстоятелства от извънреден характер, които се определят като непредвидени обстоятелства възпрепятстват по такъв начин изпълнението на задълженията по договора, че на практика водят до невъзможност на изпълнението на договора като цяло, страната, изпълнението на чиито задължения е възпрепятствано от непредвидени обстоятелства, писмено с известие уведомява насрещната страна за това обстоятелство.

(9) След получаване на известието за невъзможността на изпълнението на договора като цяло, насрещната страна има право да прекрати договора.

(10) Срокът за изпълнение на възложеното с договора се удължава с времето, през което изпълнението е било невъзможно поради непредвидените обстоятелства, за наличието на която другата страна е била надлежно уведомена, при условията на договора и е приела съществуването й, на база на представените документи и доказателства.

(11) При спиране на работите, срокът започва да тече отново след получаването на уведомлението за възобновяване на изпълнението. При необходимост, действително отработеното време по изпълнение на договора ще се установява с двустранно подписан протокол.

**ПРЕКРАТЯВАНЕ. ОБЩИ УСЛОВИЯ**

**Чл. 46. (1)** Договорът се прекратява в следните случаи:

1. с окончателното му изпълнение;

2. по взаимно съгласие между страните, изразено в писмена форма;

3. при виновно неизпълнение на задълженията на една от страните по договора с 7/седем/ дневно писмено предизвестие от изправната до неизправната страна. Неизправната страна, заплаща дължимите поради неизпълнението неустойки и/ или обезщетения в срок и по начин определен от изправната страна или същите се удържат от изправната страна от дължими към неизправната страна суми;

4. на основанията предвидени в договора и/или в предвидените в закона случаи;

5. едностранно, без предизвестие, от ВЪЗЛОЖИТЕЛЯТ преди срока за завършване на СМРР, ако установи, че ИЗПЪЛНИТЕЛЯ:

5.1. при извършване на възложените работи се отклонява съществено от уговореното в този договор;

5.2. извършва възложените работи с много ниско качество;

5.3. влага некачествени или неподходящи материали;

6. едностранно от Възложителя, без предизвестие:

6.1. в случай, че Изпълнителят бъде лишен от право да упражнява дейността си;

6.2. когато Изпълнителя ползва подизпълнител, без да е декларирал това в офертата си;

6.3. когато е необходимо съществено изменение на поръчката, което не позволява договорът или рамковото споразумение да бъдат изменени на основание чл. 116, ал. 1;

6.4. когато се установи, че по време на провеждане на процедурата за възлагане на поръчката за изпълнителя са били налице обстоятелства по чл. 54, ал. 1, т. 1, въз основа на които е следвало да бъде отстранен от процедурата;

6.5. когато поръчката не е следвало да бъде възложена на изпълнителя поради наличие на нарушение, постановено от Съда на Европейския съюз в процедура по чл. 258 ДФЕС.

(2) В случаите по ал. 1, т. 6.4 и 6.5 възложителят не дължи обезщетение за претърпените вреди от прекратяването на договора или рамковото споразумение.

**Чл. 47.** Настоящият договор не може да бъде изменян, освен по изключение в случаите на чл. 116 ЗОП.

**Чл. 48.** За неуредените въпроси се прилага ЗОП, ППЗОП, ЗЗД и общото гражданско законодателство.

**Чл. 49.** Възникналите спорове се решават чрез преговори и по взаимно съгласие, а при непостигането му - по съдебен ред.

**Чл. 50.** (1) Всички съобщения между страните свързани с изпълнението на този договор са валидни, ако са направени в писмена форма, подписана от упълномощените представители на Възложителя и Изпълнителя.

(2) За дата на съобщението се смята:

* датата на предаването–при връчване на съобщението;

